ผีแดง ทุ่ม 61 ลป. ยื่นซื้อ ป็อกบา จากม้าลาย
สำนักข่าวต่างประเทศรายงานวันที่ 21 ม.ค. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งสึกพรีเมียร์ลีก อังกฤษ ยื่นข้อเสนออย่างเป็นทางการ จำนวน 61 ล้านปอนด์ ให้กับ ม้าลาย ยูเวนตุส ทีมดังแห่งศึกกัลโช เซเรีย อา อิตาลี พิจารณา เพื่อขอซื้อตัว พอล ป็อกบา มิดฟิลด์ทีมชาติฝรั่งเศส มาเสริมแกร่งในแดนกลางเรียบร้อยแล้ว, ,สำหรับ ป็อกบา วัย  21 ย้ายจาก แมนเชสเตอร์ ยูไนเต็ด มาร่วมทีม ยูเวนตุส ในปี 2012 และพัฒนาฝีเท้าจนกลายเป็นหนึ่งในกองกลางที่มีฝีเท้ายอดเยี่ยมที่สุดในยุโรป  ทำให้ตกเป็นข่าวเชื่อมโยงกับทีมดังอย่าง ปารีส แซงต์ แชร์แมง,แมนเชสเตอร์ ซิตี้,เชลซี,เรอัล มาดริด รวมไปถึง แมนเชสเตอร์ ยูไนเต็ด ที่ต้องการดึง ป็อกบา กลับสู่ถิ่นโอลด์ แทรฟเฟิร์ด อีกครั้ง ขณะที่ จูเซ็ปเป มาร็อตตา ผู้อำนวยการกีฬาของยุเวนตุส ก็เพิ่งให้สัมภาษณ์ก่อนหน้านี้ว่าหากมีข้อเสนอก้อนโตยื่นเข้ามา ก็อาจเป็นเรื่องยากที่จะรั้ง ป็อกบา ไว้กับทีมต่อไป         ,รายงานล่าสุดระบุว่า แมนฯยูไนเต็ด เดินเครื่องยื่นข้อเสนออย่างเป็นทางการจำนวน 61 ล้านปอนด์ ให้ ยูเวนตุส พิจารณาแล้ว แม้ว่า ป็อกบา จะเพิ่งขยายสัญญากับต้นสังกัดเพิ่มอีก 5 ปี เมื่อเดือนตุลาคมที่ผ่านมา แต่ปิศาจแดง ก็หวังโน้มน้าว ป็อกบา มาร่วมทัพด้วยการเสนอค่าเหนื่อยให้เจ้าตัวฤดูกาลละ 7 ล้านปอนด์ เลยทีเดียว
มีรายงานว่า แมนเชสเตอร์ ยูไนเต็ด ยื่นข้อเสนออย่างเป็นทางการจำนวน  61 ล้านปอนด์ เพื่อขอซื้อ พอล ป็อกบา มิดฟิลด์ทีมชาติฝรั่งเศสของ ยูเวนตุส เรียบร้อย
พรีเมียร์ลีก,แมนเชสเตอร์ ยูไนเต็ด,ยูเวนตุส,พอล ป็อกบา,ข่าวกีฬา